23.2.2023.
HR
Službeni list Europske unije
L 58/223 EUROPSKI PARLAMENT
POGLAVLJE 3 2 — STRUČNA MIŠLJENJA I INFORMACIJE: PRIBAVLJANJE, ARHIVIRANJE, PROIZVODNJA I DISTRIBUCIJA (nastavak)
321
(nastavak) — obveze Europskog parlamenta na temelju međunarodnih i/ili međuinstitucionalnih sporazuma o suradnji, uključujući doprinos Parlamenta u financijskim troškovima vezanima uz upravljanje povijesnom arhivom Unije u skladu s Uredbom (EEZ, Euratom) br.
354/83, — troškove Europskog medijskog centra za znanost, čije djelovanje nadzire Vijeće Europskog parlamenta za budućnost znanosti i tehnologije (STOA), za jačanje povezanosti između Europskog parlamenta, znanstvene zajednice i medija, posebno radi promicanja umrežavanja, osposobljavanja i širenja znanja.
To se postiže primjerice: — organizacijom aktivnosti koje se bave troškovima (uključujući putne troškove, smještaj i ugostiteljske usluge) u vezi s pozivima novinarima, dionicima i drugim stručnjacima za pokrivanje predmetnih aktivnosti, — uspostavljanjem i održavanjem mreža na sučelju između Europskog parlamenta, znanstvene zajednice i medija, — organizacijom seminara, konferencija i tečajeva osposobljavanja u pogledu trenutačnih znanstvenih i tehnoloških promjena i pitanja te prirode i učinkovitosti znanstvenog novinarstva, — iskorištavanjem stručnih informacija i analiza iz akademske zajednice, medija i drugih izvora u području znanosti i tehnologije u korist tvoraca politike i građana, — stavljanjem na raspolaganje istraživanja Europskog parlamenta i drugih relevantnih materijala u području znanosti i tehnologije s pomoću pisanih, audiovizualnih i drugih sredstava, — razvojem tehnika i metoda za poboljšanje sposobnosti utvrđivanja i širenja pouzdanih izvora u području znanosti i tehnologije, — podupiranjem postavljanja, nadogradnje i upotrebe najnaprednije tehničke opreme i medijskih prostorija, radi potpore takvom dijalogu, — razvojem tješnje suradnje i općenito veza između Europskog parlamenta, relevantnih medija te sveučilišta i istraživačkih centara u tom području, među ostalim i promidžbom u medijima uloge i rada Europskog medijskog centra za znanost kao i njegove dostupnosti građanima.
Odobrena sredstva mogu se koristiti i za potporu dijalogu Europskog parlamenta s akademskom zajednicom, medijima, skupinama za strateško promišljanje i građanima u pogledu predviđanja o dugoročnim trendovima u području znanosti i šire s kojima se suočavaju donositelji odluka u EU-u, putem seminara, publikacija i drugih aktivnosti koje su prethodno navedene.
Iznos namjenskih prihoda u skladu s člankom 21. stavkom 3.
Financijske uredbe procjenjuje se na 100 EUR.
Pravna osnova
Uredba Vijeća (EEZ, Euratom) br.
354/83 od 1. veljače 1983.
o otvaranju povijesne arhive EEZ-a/Euratoma za javnost i naknadne izmjene (SL L 43, 15.2.1983., str. 1.).